Birgit Jaakola

Birgit Päivikki Jaakola (3. toukokuuta 1943 Kiikoinen – 9. maaliskuuta 2017 Kiikoinen, Sastamala)Kuolinilmoitus, Tyrvään Sanomat 23.3.2017, s. 16 oli suomalainen kotiseutuneuvos ja kulttuuriperinnön tutkija. Hän työskenteli muun muassa Rauman ja Porin kaupunkien kulttuurijohtajana. Hänet tunnettiin muun muassa Rauman Mustan Pitsin yön ja Kiikoisten Purpurijuhlien perustajana. Hän sai vuonna 2013 Kotiseutuliiton korkeimman tunnustuksen, kotiseututyön ansiomitalin.Hanna Pihlajamäki, Mika Lampi: Kotiseutuneuvos Birgit Jaakola on kuollut , Satakunnan Kansa 9.3.2017. Viitattu 10.3.2017.Antti Laakso: Kulttuurivaikuttaja Birgit P. Jaakola on kuollut, Yle Uutiset 9.3.2017. Viitattu 10.3.2017.Kotiseututyön ansiomitali kotiseututyöhän merkittävimmin vaikuttaneille henkilöille, Kotiseutuliitto 10.8.2013. Viitattu 6.8.2017.

Jaakola oli mukana kunnallisissa luottamustehtävissä, kuten Kiikoisten kunnanvaltuustossa ja sittemmin Sastamalan varavaltuutettuna. Sastamalassa hän toimi myös kulttuuri- ja vapaa-aikalautakunnassa, Sastamala Gregorianan hallituksessa, Sastamalan museon neuvottelukunnassa, Sastamalan kirjapääkaupunki -työryhmässä ja Tyrvään vanhan pappilan suunnittelutyöryhmässä. Hän oli myös Kiikoisten Kotiseutuyhdistyksen puheenjohtaja ja kirjoitti näytelmiä Kiikoisten Kesäteatteriin.

Ennen yllättävää kuolemaansa Birgit Jaakola oli jättänyt väitöskirjansa tarkastettavaksi ja suostunut ehdokkaaksi kevään 2017 kunnallisvaaleissa Sastamalan kaupunginvaltuustoon Kokoomuksen listan sitoutumattomana ehdokkaana.Kotiseutuneuvos Birgit Jaakola kuoli kesken väitöskirjan teon – oli myös ehdolla kuntavaaleissa , Aamulehti 9.3.2017. Viitattu 10.3.2017.

Teoksia
Kiikoisten purpurikirja. Kiikoisten kotiseutuyhdistys, Kiikoisten nuorisoseura, 1996.
 Perinteestä  brändiksi. Kiikoisten purpuri kulttuuriperintöprosessina. Teoksessa: 
Perintönä tarkka markka : Kiikoisten Osuuspankki kotiseudun talouden ja henkisen kehityksen edistäjänä ja turvaajana 1915–2015. Kiikoisten Osuuspankki, 2016.

Lähteet

Luokka:Suomalaiset kulttuurielämän vaikuttajat
Luokka:Kiikoisten kunnanvaltuutetut
Luokka:Vuonna 1943 syntyneet
Luokka:Vuonna 2017 kuolleet